**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 09.03.2023, ora 08.00 – 10.03.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 10.03.2023, ora 07.00**

**RÂURI**

Debitele au fost în creștere ca urmare a precipitațiilor căzute în interval, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Târnave, Caraș, Nera, bazinele superioare ale Crasnei, Barcăului, Moraviței, Jiului, bazinele superioare și mijlocii ale Someșului, Crișurilor, Mureșului, Begăi, Timișului, Bârzavei și Cernei, în scădere pe cursurile inferioare ale Someșului, Crasnei, Barcăului, Crișurilor, Begăi, Timișului, Bârzavei și Moraviței și relativ staționare pe celelalte râuri.

Creșteri de niveluri şi debite s-au mai înregistrat și pe alte râuri din zonele de deal și munte, mai ales pe cele bazinele superioare ale Sucevei, Moldovei şi Bistriţei, ca urmare a precipitațiilor lichide căzute în interval și cedӑrii apei din stratul de zӑpadӑ.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Lăpuș, Nera, Buzău, Rm. Sărat, Putna, Prut, bazinul superior al Timișului, bazinele mijlocii și inferioare ale Jiului, Oltului, Argeșului, Trotușului, Moldovei, bazinul inferior al Bistriței și râurile din Dobrogea, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea, Tazlău, Bârlad și Jijia.

Se situează peste **COTELE DE ATENȚIE** râurile la stațiile hidrometrice: Ilva – Poiana Ilvei (150+8)-jud.BN, Crasna- Domănești (400+69)-jud.SM și Berveni (490+14)-jud.SM (sector îndiguit) și Chizdia – Ghizela (250+16)-jud.TM.

Este în vigoare **AVERTIZAREA HIDROLOGICĂ** Nr. 23 din 08.03.2023.

Debitele vor fi în general în creștere ca urmare a precipitațiilor prevăzute, cedării apei din stratul de zăpadă și propagării, exceptând râurile din bazinele hidrografice: Vedea, Suceava, Bârlad, Prut, cele din Dobrogea, bazinele mijlocii și inferioare ale Argeșului, Ialomiței, Buzăului, bazinele inferioare ale Jiului, Oltului aval de acumularea Ionești, Rm. Sărat, Putnei, Trotușului, Bistriței, Moldovei, unde vor fi relativ staționare.

Sunt posibile scurgeri importante pe versanți, torenți şi pâraie, viituri rapide pe unele râuri mici şi creşteri importante de niveluri și debite, cu depăşirea **COTELOR DE APĂRARE**, pe unele râuri din Banat, Crișana și Maramureș

Se vor menține peste **COTELE DE ATENȚIE** cursurile inferioare ale Crasnei și Crișului Alb.

Se menține în vigoare **AVERTIZAREA HIDROLOGICĂ** Nr. 23 din 08.03.2023.

**DUNĂRE**

Debitul la intrarea în țară (secțiunea Baziaș) în intervalul 09.03.2023 – 10.03.2023 a fost în scădere, având valoarea de 7600 m3/s, peste media multianuală a lunii martie (6700 m3/s).

În aval de Porțile de Fier debitele au fost în scădere pe sectorul Gruia – Cernavodă și în creștere pe sectorul Hârșova – Tulcea.

Debitul la intrarea în țară (secțiunea Baziaș) va fi în scădere (7500 m3/s).

În aval de Porțile de Fier debitele vor fi în scădere pe sectorul Gruia – Galați și staționare pe sectorul Isaccea – Tulcea.

**2.** **Situația meteorologică în intervalul 09.03.2023, ora 08.00 – 10.03.2023, ora 06.00**

**ÎN ŢARĂ**

Vremea s-a menținut caldă, chiar deosebit de caldă în mare parte a zonei extracarpatice, unde abaterea pozitivă a valorilor diurne față de norme a fost de până la 10...13 grade. Cerul a fost variabil, cu înnorări ziua în vest, nord și centru, iar după orele amiezii și în prima parte a nopții, cu precădere în sud și est. Au fost ploi ce au avut și caracter de aversă la munte, în Banat, Crișana, Maramureș, Transilvania, Oltenia, pe arii restrânse în Muntenia și doar izolat în rest. La altitudini de peste 1700 m s-au semnalat precipitații mixte. Cantitățile de apă au depășit pe alocuri 15...20 l/mp în Carpații Occidentali, iar în vest și sud-vest au fost și descărcări electrice. Vântul a suflat slab și moderat, cu intensificări pe crestele montane, unde rafalele au depășit 80...100 km/h spulberând zăpada, iar local și temporar și în centru, nord-vest, est și sud-est, cu viteze în general între 45 și 55 km/h. Stratul de zăpadă s-a menținut la munte și măsura la ora 20 *-în platformele stațiilor meteorologice-* până la 193 cm în Munții Făgăraș. Temperaturile maxime sau încadrat între 9 grade la Câmpeni și 22 de grade la Calafat, Bechet și Zimnicea, iar la ora 06 se înregistrau valori termice cuprinse între 1 grad la Târgu Logrești, Târgu Mureș și Toplița și 12 grade la Constanța, Constanța - dig și Mahmudia.

**OBSERVAȚII** - de ieri dimineață de la ora 6 au fost în vigoare 5 atenționări cod galben pentru fenomene meteorologice periculoase imediate, 2 emise de către SRPV Timișoara, 1 emisă de către SRPV Cluj, 1 emisă de către SRPV Sibiu și 1 emisă de către CNPM pentru Muntenia.

**LA BUCUREŞTI**

Vremea a fost în continuare deosebit de caldă pentru această dată. Cerul a fost variabil, cu înnorări spre seară când trecător în unele cartiere a plouat slab. Vântul a suflat slab și moderat, cu ușoare intensificări după-amiaza. Temperatura maximă a fost de 19 grade la Afumați și Băneasa și 20 de grade la Filaret, iar la ora 06 se înregistrau 8 grade în Băneasa și 9 grade la Afumați și Filaret.

**3. Prognoza meteorologică în intervalul 10.03.2023, ora 08.00–11.03.2023, ora 08.00**

**ÎN ŢARĂ**

Valorile termice se vor situa cu mult peste normele perioadei în toate regiunile. Cerul va avea înnorări, mai ales din orele amiezii, când aria ploilor se va extinde, la început în jumătatea sud-vestică, iar spre seară și noaptea și în restul teritoriului. Ploile vor avea și caracter de aversă, iar cantitățile de apă vor depăși 15...25 l/mp, cu o probabilitate mai mare în sud-vest, unde vor fi și descărcări electrice. La altitudini de peste 2000 m, se vor semnala precipitații mixte. Vântul va sufla în general moderat, cu intensificări în zona montană înaltă și izolat în zonele joase de relief. Temperaturile maxime se vor încadra între 12 și 21 de grade, iar cele minime între 3 și 11 grade. Izolat, la începutul și sfârșitul intervalului, se va forma ceață.

**LA BUCUREŞTI**

Valorile termice vor fi cu mult mai ridicate decât în mod normal pentru această dată, astfel că temperatura maximă va fi de 18...20 de grade, iar cea minimă de 7...9 grade. Cerul va avea înnorări și îndeosebi spre seară și noaptea probabilitatea pentru ploi de scurtă durată va fi în creștere. Vântul va sufla slab și moderat.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

***Agenția pentru Protecția Mediului Timiș*** informează despre producerea, în data de 06.03.2023, ora 14.00, unei poluări accidentale a aerului, cu aproximativ 300 mc gaze, din cauza unei avarii produse la colectorul distribuție gaze Foeni-Partoș, județul Timiș, aparținând SC Expert Petroleum SRL. Avaria a fost remediata in 07.03.2023, ora 16.00.

***Agenţia Naţională pentru Protecţia Mediului*** informează că, din rezultatele analizelor efectuate în data de 08.03.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

***A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stația: MS-2.*** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

***Garda Forestieră Râmnicu Vâlcea*** informează despre producerea, în 08.03.2023, ora 16.00, unui incendiu care a afectat 3 ha litiera pe raza loc Cocova, județul Mehedinți. Incendiul a fost stins in aceeași zi, la ora 17.30, prin intervenția a 3 silvicultori, 4 pompieri si 4 cetățeni. Nu se cunosc cauzele declanșatoare.

***Garda Forestieră Focșani*** informează despre producerea, in 04.03.2023, ora 10.30, unui incendiu care a afectat 0.8 ha litiera pe raza loc Brăila, județul Brăila. Incendiul a fost stins in aceeași zi, la ora 16.00, prin intervenția a 4 silvicultori, 10 pompieri. Nu se cunosc cauzele declanșatoare.

***Garda Forestieră Ploiești*** informează despre producerea, in 08.03.2023, ora 15.00, unui incendiu care a afectat 2 ha litiera pe raza comuna Beleti-Negrești, județul Argeș. Incendiul a fost stins in aceeași zi, la ora 17.00, prin intervenția a 2 silvicultori, 3 pompieri, 4 cetățeni si 1 reprezentant al serviciului de protecție civila. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE